CELEX: 32004R2141
Language: lt
Date: 2004-12-15 00:00:00
Title: 2004 m. gruodžio 15 d. Komisijos reglamentas (EB) Nr. 2141/2004, nustatantis nevalytos medvilnės perskaičiuotą produkciją ir nuo jos priklausantį naują laikiną orientacinės kainos sumažinimą 2004–2005 prekybos metams

16.12.2004   
            
            
               LT
            
            
               Europos Sąjungos oficialusis leidinys
            
            
               L 369/53
            
         
      KOMISIJOS REGLAMENTAS (EB) Nr. 2141/2004
   2004 m. gruodžio 15 d.
   nustatantis nevalytos medvilnės perskaičiuotą produkciją ir nuo jos priklausantį naują laikiną orientacinės kainos sumažinimą 2004–2005 prekybos metams
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Graikijos stojimo aktą, ypač į jo 4 protokolą dėl medvilnės (1),
   atsižvelgdama į 2001 m. gegužės 22 d. Tarybos reglamentą (EB) Nr. 1051/2001 dėl pagalbos medvilnės gamybai (2), ypač į jo 19 straipsnio 2 dalies antrą įtrauką,
   kadangi:
   
               (1)
            
            
               2001 m. rugpjūčio 2 d. Komisijos reglamento (EB) Nr. 1591/2001, nustatančio išsamias pagalbos schemos medvilnės sektoriui taikymo taisykles (3), 16 straipsnio 2 dalyje numatyta, kad Reglamento (EB) Nr. 1051/2001 14 straipsnio 3 dalies antroje pastraipoje nurodytas nevalytos medvilnės produkcijos perskaičiavimas ir nuo to priklausantis naujas laikinas orientacinės kainos sumažinimas turi būti nustatomi iki atitinkamų prekybos metų gruodžio 1 d.
            
         
               (2)
            
            
               Reglamento (EB) Nr. 1051/2001 19 straipsnio 2 dalyje yra numatyta, kad produkcija perskaičiuojama atsižvelgiant į derliaus vystymąsi. Todėl reikėtų nustatyti minėtą perskaičiavimą remiantis 2004–2005 prekybos metams turimais duomenimis.
            
         
               (3)
            
            
               Reglamento (EB) Nr. 1051/2001 14 straipsnio 3 dalies antroje pastraipoje yra numatyta, kad nuo gruodžio 16 d., prasidėjus prekybos metams, avanso dydis pakeičiamas perskaičiuotu dydžiu, pagrįstu patikslintu gamybos apskaičiavimu pridėjus bent 7,5 %. Atsižvelgiant į 2003–2004 prekybos metų naujausius skaičius apie stebimam sandėliavimui priimtus kiekius, apie kuriuos valstybės narės praneša pagal Reglamento (EB) Nr. 1591/2001 15 straipsnio 4 dalies c punkto i papunktį ir į permainingą graikiškos produkcijos padėtį, kaip atsargumo dalį reikėtų išlaikyti šį procentinį padidinimą: 12 % Graikijai, po 7,5 % Ispanijai ir Portugalijai.
            
         
               (4)
            
            
               Laikinas orientacinės kainos sumažinimas turi būti apskaičiuojamas pagal Reglamento (EB) Nr. 1051/2001 7 straipsnį, tačiau faktinę gamybą pakeičiant perskaičiuota produkcija.
            
         
               (5)
            
            
               Šiame reglamente numatytos priemonės atitinka Natūralių pluoštų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   2004–2005 prekybos metams perskaičiuota nevalytos medvilnės produkcija yra:
   
               —
            
            
               1 103 000 tonos Graikijai
            
         
               —
            
            
               344 640 tonos Ispanijai
            
         
               —
            
            
               926 tonos Portugalijai.
            
         2.   2004–2005 prekybos metams nustatomas šis naujas laikinas orientacinės kainos sumažinimas:
   
               —
            
            
               39,437 EUR/100 kg Graikijai
            
         
               —
            
            
               27,957 EUR/100 kg Ispanijai
            
         
               —
            
            
               0 EUR/100 kg Portugalijai.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 15 d.
      
         
            Komisijos vardu
         
         Mariann FISCHER BOEL
         
         
            Komisijos narys
         
      
   
   
      (1)  Protokolas su paskutiniais pakeitimais, padarytais Reglamentu (EB) Nr. 1050/2001 (OL L 148, 2001 6 1, p. 1).
   
      (2)  OL L 148, 2001 6 1, p. 3.
   
      (3)  OL L 210, 2001 8 3, p. 10. Reglamentas su pakeitimais, padarytais Reglamentu (EB) Nr. 1486/2002 (OL L 223, 2002 8 20, p. 3).